अश्रद्धधानाः पुरुषा...

श्लोकः 

अश्रद्दधानाः पुरुषा धर्मस्यास्य परन्तप ।
अप्राप्य मां निवर्तन्ते मृत्युसंसारवर्त्मनि ॥ ३ ॥

अयं भगवद्गीतायाः नवमोध्यायस्य राजविद्याराजगुह्ययोगस्य तृतीयः(३) श्लोकः ।

पदच्छेदः
अश्रद्दधानाः पुरुषाः धर्मस्य अस्य परन्तप अप्राप्य मां निवर्तन्ते मृत्युसंसारवर्त्मनि ॥ ३ ॥

अन्वयः
परन्तप ! अस्य धर्मस्य अश्रद्दधानाः पुरुषाः माम् अप्राप्य मृत्युसंसारवर्त्मनि निवर्तन्ते ।

 शब्दार्थः 
परन्तप = शत्रुतापन !
अस्य = एतस्य
धर्मस्य = आत्मज्ञानरूपस्य धर्मस्य
अश्रद्दधानाः = विश्वासरहिताः
पुरुषाः = मानवाः
माम् =  माम्
अप्राप्य = अलब्ध्वा
मृत्युसंसारवर्त्मनि = मरणसहित-	संसारमार्गे
निवर्तन्ते = प्रत्यागच्छन्ति ।	

 अर्थः 
येषाम् अस्मिन् उपासनसहिते आत्मज्ञाने धर्मसम्मते श्रद्धा नास्ति ते मां न प्राप्नुवन्ति, प्रत्युत जरामरणादियुक्तम् इमं संसारमार्गमेव प्रत्यायान्ति ।

सम्बद्धसम्प्र्कतन्तुः
भगवद्गीता (मूलश्लोकाः)
भगवद्गीता

 03
वर्गः:श्टब्स् संस्कृतसम्बद्धाः
वर्गः:श्रीमद्भगवद्गीतायाः श्लोकाः
वर्गः:सर्वे अपूर्णलेखाः
वर्गः:न प्राप्तः गीतासम्बद्धभाषानुबन्धः
वर्गः:सर्वे न प्राप्ताः भाषानुबन्धाः

 सम्बद्धाः लेखाः 

 संस्कृतम्
 श्रीमद्भगवद्गीता
 शङ्कराचार्यः
 रामानुजाचार्यः